Rampage (cinta de 1963)

:*Iste articlo ye sobre una cinta estausunidense de cine d'aventuras estrenada l'anyo 1963; ta atros usos, se veiga *'Rampage** y **Rampage (desambigación)***.

***Rampage*** (títol orichinal en [[Idioma anglés|anglés]], en [[Idioma aragonés|aragonés]] ***Enrestida***, estrenada en [[Aragón]] con o títol en [[Idioma castellano|castellano]] de ***Safari en Malasia***, en aragonés ***Safari en Malaisia**'') ye una [[cinta]] de [[cine estausunidense]] de [[cine d'aventuras]] estrenada l'anyo [[1963]], dirichida por [[Phil Karlson]] seguntes un [[guión adaptau]] por [[Robert I. Holt]] y [[Marguerite Roberts]] (basau en ''[[Rampage (novela)|Rampage]]'', una [[novela]] que heba publicau [[Alan Caillou]] l'anyo [[1961]]), con una [[banda sonora orichinal]] d'[[Elmer Bernstein]], una [[dirección de fotografía]] de [[Harold Lipstein]], una [[producción cinematografica]] de [[William Fadiman]] ta las [[Productora cinematografica|productoras]] ''[[Seven Arts Production]]'' y ''[[Talbot Productions, Inc.]]'' y un [[elenco]] composau por [[Robert Mitchum]], [[Elsa Martinelli]], [[Jack Hawkins]], [[Sabu]], [[Cely Carrillo]], [[Emile Genest]], [[Stefan Schnabel]], [[David Cadiente]] y [[Sylva Koscina]], entre d'atros [[actor]]s.

Un [[zoolochico]] alemán, o ''Wilhelm Zoo'', li ufre a ''Otto Abbot'', un conoixiu [[cazador]], un treballo: ha de capturar una parella de [[Panthera tigris|tigres]] de [[Malaisia]] y tamién un raro eixemplar conoixiu como ''Embelecadora'' y que consiste en un hibrido entre tigre y [[Panthera pardus|leopardo]]. ''Otto'' decide contractar ta que colabore con él a ''Harry Stanton'', un destacau trampero estausunidense, y decide marchar enta [[Malaisia]] tamién con ''Ana'', una mesacha [[popiella]] [[italia]]na que vive con él dende que teneba nomás que 14 anyadas y que ye la suya amant. Bien luego prencipia una rivalidat entre toz dos hombres por ''Ana'' a la vegada que tamién por demostrar cual d'ixos dos hombres ye lo millor cazador. Lis cal contractar resacadors, pero los habitants d'a redolada no quieren colaborar dica que ''Stanton'' consigue plegar en un alcuerdo con éls en prometer-les que no fará servir [[arma]]s. Pero nomás que han capturau a los dos tigres, ''Abbot'' creba l'alcuerdo en fer un trucazo. Con poca colaboración d'os nativos, troban a pista de l**Embelecadora* y mientres l'intento de capturar-la *Stanton* salva la vida d*'Otto*, que cada vegada veye mas clarament que lo supera *Staton*. A tensión entre toz dos esclata cuan ya son en [[Europa]] y viachan en un [[ferrocarril]] enta lo zoolochico, cuan *Otto* libera a l'animal d'a suya gaviola ta que ataque a *Stanton*.

A cinta s'ambienta en a suya epoca actual ([[1963]]) en [[Alemanya]] y [[Malaisia]] y las suyas escenas se filmoron en o [[zoolochico de San Diego]] en [[San Diego (California)|San Diego]] ([[California]]) y en [[Hawaii]].

== Elenco ==


== Se veiga tamién ==
* [[Cine en 1963]].
* [[Cintas de 1963]].

== Referencias ==


== Vinclos externos ==
*  [https://www.imdb.com/title/tt0057447/ *Rampage*] en [[Internet Movie Database]].
*  [https://www.tcm.com/tcmdb/title/27316/enwp *Rampage*] en [[TCM Movie]].
*  [https://catalog.afi.com/Catalog/moviedetails/22717 *Rampage*] en l*'American Film Institute Catalog* de l*'American Film Institute''.